《和李退翁侍郎读水经注兼忆洞庭之作》
清代·王士祜

相思何处折芳馨，望断黄陵旧日亭。秋水依稀闻落叶，楚天仿佛见扬灵。

洲边子戌三春绿，楼外君山一带青。太息云中君在否，不堪重问道元经。

作者简介：王士祜 [公元一六三二年至一六八一年]字子侧，（一作子测）一字叔子，号东亭，又号古钵山人，山东新城人，王士禄之弟，王士祯之兄。生于明思宗崇祯五年，卒于清圣祖康熙二十年，年五十岁。